Olga (regina Graeciae)

(vel melius , Graece ΌλγαIn Russia Helga Constantini filia, Ольга Константиновна., 22 Augusti anno 1851 in nata et 19 Iunii anno 1926 Romae mortua) fuit magna ducissa Russica e domo Romanovia, regina consors Graeciae ab anno 1867 ad annum 1913, regens Graeciae anno 1920.

Vita
Constantini magni ducis filia et Nicolai I imperatoris neptis, in villa Paulopolitana nata et educata est. Anno 1867 sedecim annos nata Georgio I regi Graecorum nupta est et Graeciam venit. Constantini I regis et Georgii principis mater est. Marito anno 1913 occiso Russiam revertit, ubi erat, cum Bellum Orbis terrarum primum et Res Novae Februariae ortae sunt. Anno 1918 Russiam reliquit, ut in Helvetiam ad Constantinum filium seniorem, qui tunc in exilio fuit, veniret. Anno 1920 Alexandro rege nepote suo mortuo Demetrio Ralle rogante regens Graeciae facta est; regens fuerat, donec Constantino filio Helgae regnum rursum datum est. Anno 1922 iterum cum Constantino in exilium abit; Georgius filius Helgae rex factus est. 

Alexandra Helgae filia Pauli Alexandri filii magni ducis uxor fuit et Demetrii Pauli filii mater.

Notae

Nexus externi

De Helga in Lexico encyclopaedico Brockhaus et Efron 

Categoria:Romanov
Categoria:Regentes
Categoria:Mariti ducum civitatum
Categoria:Reges Graeciae